2020. gada Noteikumi Nr.

Rīgā (prot. Nr.   .§)

**Grozījumi Ministru kabineta 2018.gada 17.jūlija noteikumos Nr.429 "Noteikumi par transportlīdzekļu sastāvdaļām un materiāliem, kuri drīkst saturēt svinu, dzīvsudrabu, kadmiju vai sešvērtīgā hroma savienojumus"**

Izdoti saskaņā ar

Nolietotu transportlīdzekļu

apsaimniekošanas likuma 5.panta pirmo daļu

Izdarīt Ministru kabineta 2018.gada 17.jūlija noteikumos Nr.429 "Noteikumi par transportlīdzekļu sastāvdaļām un materiāliem, kuri drīkst saturēt svinu, dzīvsudrabu, kadmiju vai sešvērtīgā hroma savienojumus" (Latvijas Vēstnesis, 2018, 142.nr.) šādus grozījumus:

1. Papildināt informatīvo atsauci uz Eiropas Savienības direktīvām ar 6. un 7. punktu šādā redakcijā:

"6) Eiropas Komisijas 2019. gada 17. decembra deleģētās Direktīvas 2020/362, ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem prasības attiecībā uz atbrīvojumu sešvērtīgā hroma kā pretkorozijas līdzekļa izmantošanai dzīvojamo autofurgonu absorbcijas ledusskapju dzesēšanas sistēmās no oglekļa tērauda.

7) Eiropas Komisijas 2019. gada 17. decembra deleģētās Direktīvas 2020/363, ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem prasības attiecībā uz dažiem atbrīvojumiem svina un svina savienojumu izmantošanai detaļās."

2. Izteikt pielikuma 2.11.apakšpunktu šādā redakcijā:

|  |  |  |  |
| --- | --- | --- | --- |
| "2.11. | svins lodmetālos, ar augstu kušanas temperatūru (t.i. svina sakausējumi ar svina saturu 85% no masas vai vairāk) |  | X" |

3. Izteikt pielikuma 2.13. un 2.14.apakšpunktu šādā redakcijā:

|  |  |  |  |
| --- | --- | --- | --- |
| "2.13. | svins, ko izmanto kontaktsaderīgu savienotāju sistēmās, izņemot transportlīdzekļa kontaktsaderīgu savienotāju spraudņsavienojumu zonā | transportlīdzekļi, kuru tips apstiprināts pirms 2024.gada 1.janvāra (ieskaitot), un šiem transportlīdzekļiem paredzētās rezerves daļas | X |
| 2.14. | svins lodmetālos stabilu elektrisko savienojumu izveidei starp pusvadītāja mikroshēmu un datu nesēju integrētajās *flip-chip* pakotnēs | transportlīdzekļi, kuru tips apstiprināts pirms 2022.gada 1.oktobra (ieskaitot), un šiem transportlīdzekļiem paredzētās rezerves daļas | X" |

4. Papildināt pielikumu ar 2.14.1 apakšpunktu šādā redakcijā:

|  |  |  |  |
| --- | --- | --- | --- |
| "2.14.1 | svins lodmetālos stabilu elektrisko savienojumu izveidei starp pusvadītāja mikroshēmu un datu nesēju integrētajās *flip-chip* pakotnēs, kur elektriskais savienojums sastāv no jebkura šādā elementa:  2.14.1 1.pusvadītāju tehnoloģiju mezgls ar izmēru vismaz 90 nm vai vairāk;  2.14.1 2.atsevišķa mikroshēma ar izmēru vismaz 300mm2 vai vairākjebkādā pusvadītāju tehnoloģijas mezglā;  2.14.1 3.grēdoto mikroshēmu pakotnes ar mikroshēmas izmēriem vismaz 300 mm2 vai vairāk,vai silikona interpozeri ar izmēru vismaz 300 mm2 vai vairāk | attiecas uz transportlīdzekļiem, kuru tips apstiprināts sākot ar 2022.gada 1.oktobra (ieskaitot), un šādu transportlīdzekļu paredzētām rezerves daļām | X" |

5. Papildināt pielikumu ar 2.17.1 apakšpunktu šādā redakcijā:

|  |  |  |  |
| --- | --- | --- | --- |
| "2.17.1 | Sildierīču lodēšana (ar vismaz 0,5 A vai vairāk sildīšanas strāvu uz attiecīgo lodsavienojumu) pie laminēta stikla atsevišķām rūtīm, kuru biezums nepārsniedz 2,1 mm. Atbrīvojums neaptver lodēšanu pie starppolimērā iegultiem kontaktiem | transportlīdzekļi, kuru tips apstiprināts pirms 2024.gada 1.janvāra (ieskaitot), un šiem transportlīdzekļiem paredzētās rezerves daļas | X4" |

6. Izteikt pielikuma 3.3 apakšpunktu šādā redakcijā:

|  |  |  |  |
| --- | --- | --- | --- |
| "3.3. | kā pretkorozijas līdzeklis absorbcijas ledusskapju dzesēšanas sistēmās no oglekļa tērauda, tā saturam nepārsniedzot 0,75 % no dzesēšanas šķīduma masas:   * + 1. ko paredzēts pilnībā vai daļēji izmantot ar elektrisko sildītāju, kura vidējā izmantotā elektriskā ieejas jauda <75 W pastāvīgas ekspluatācijas apstākļos;     2. ko paredzēts pilnībā vai daļēji izmantot ar elektrisko sildītāju, kura vidējā izmantotā elektriskā ieejas jauda ≥ 75 W pastāvīgas ekspluatācijas apstākļos;     3. ko paredzēts pilnībā izmantot ar neelektrisku sildītāju. | transportlīdzekļi, kuru tips apstiprināts pirms 2020.gada 1.janvāra (ieskaitot), un šiem transportlīdzekļiem paredzētās rezerves daļas  transportlīdzekļi, kuru tips apstiprināts pirms 2026.gada 1.janvāra (ieskaitot), un šiem transportlīdzekļiem paredzētās rezerves daļas  transportlīdzekļi, kuru tips apstiprināts pirms 2026.gada 1.janvāra (ieskaitot), un šiem transportlīdzekļiem paredzētās rezerves daļas | X" |

Ministru prezidents A. K. Kariņš

Vides aizsardzības un

reģionālās attīstības ministrs J. Pūce